title: Vykonávacie nariadenie Komisie (EÚ) 2021/1043 z 24. júna 2021 o predĺžení prechodných ustanovení týkajúcich sa požiadaviek na vlastné zdroje pre expozície voči centrálnym protistranám uvedených v nariadení Európskeho parlamentu a Rady (EÚ) č. 575/2013 (Text s významom pre EHP)

text:
                  25.6.2021

                  SK

                  Úradný vestník Európskej únie

                  L 225/52

         VYKONÁVACIE NARIADENIE KOMISIE (EÚ) 2021/1043
         z 24. júna 2021
         o predĺžení prechodných ustanovení týkajúcich sa požiadaviek na vlastné zdroje pre expozície voči centrálnym protistranám uvedených v nariadení Európskeho parlamentu a Rady (EÚ) č. 575/2013
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (1), a najmä na jeho článok 497 ods. 3,
         keďže:

                     (1)

                     S cieľom zabrániť narušeniu medzinárodných finančných trhov a zamedziť penalizácii inštitúcií usadených v Únii tým, že budú podliehať vyšším požiadavkám na vlastné zdroje počas procesu uznávania existujúcich centrálnych protistrán z tretích krajín, sa článkom 497 ods. 1 nariadenia (EÚ) č. 575/2013 stanovilo prechodné obdobie, počas ktorého môžu inštitúcie zaobchádzať s expozíciami voči uvedeným centrálnym protistranám z tretích krajín ako s expozíciami voči kvalifikovaným centrálnym protistranám.

                     (2)

                     Pokiaľ ide o centrálne protistrany z tretích krajín, ktoré podali žiadosť o uznanie v súlade s článkom 25 ods. 6 nariadenia Európskeho parlamentu a Rady (EÚ) č. 648/2012 (2) pred 27. júnom 2019, konkrétne všetky centrálne protistrany z tretích krajín, ktoré ešte čakajú na uznanie Európskym orgánom pre cenné papiere a trhy (ESMA), má prechodné obdobie uplynúť 28. júna 2021.

                     (3)

                     Komisia zatiaľ neprijala rozhodnutia v súlade s článkom 25 ods. 6 nariadenia (EÚ) č. 648/2012 pre niektoré z jurisdikcií, v ktorých sú tieto centrálne protistrany z tretích krajín usadené. Takéto rozhodnutia sú predpokladom toho, aby orgán ESMA uznal centrálne protistrany z tretích krajín. Keďže uvedené rozhodnutia nebudú prijaté do 28. júna 2021, orgán ESMA nebude môcť do uvedeného dátumu dokončiť postupy uznávania centrálnych protistrán z tretích krajín čakajúcich na uznanie.

                     (4)

                     Ak sa prechodné obdobie nepredĺži, inštitúcie usadené v Únii alebo ich dcérske spoločnosti usadené mimo Únie, ktoré majú expozície voči uvedeným centrálnym protistranám z tretích krajín, budú musieť pre uvedené expozície značne zvýšiť svoje vlastné zdroje. To by mohlo potenciálne viesť k odstúpeniu uvedených inštitúcií ako priamych účastníkov v týchto centrálnych protistranách od poskytovania zúčtovacích služieb klientom uvedených inštitúcií alebo aspoň k dočasnému ukončeniu poskytovania takýchto služieb, čo by mohlo spôsobiť vážne narušenie na trhoch, na ktorých tieto centrálne protistrany pôsobia. Preto je nevyhnutné predĺžiť prechodné obdobie uvedené v článku 497 ods. 1 písm. b) bode iii) nariadenia (EÚ) č. 575/2013 o 12 mesiacov, teda do 28. júna 2022.

                     (5)

                     Predĺženie prechodného ustanovenia by Komisii poskytlo čas dokončiť posudzovanie rovnocennosti v súlade s článkom 25 ods. 6 nariadenia (EÚ) č. 648/2012 a prijať rozhodnutie o rovnocennosti, ak sú splnené príslušné podmienky. Orgánu ESMA by sa zároveň poskytol čas na uznanie dotknutých centrálnych protistrán z tretích krajín. Ak by Komisia neprijala kladné rozhodnutie o rovnocennosti, predĺženie by inštitúciám poskytlo čas na riadnu prípravu na koniec prechodného obdobia stanoveného v článku 497 ods. 1 nariadenia (EÚ) č. 575/2013.

                     (6)

                     Toto nariadenie by sa malo uplatňovať od prvého dňa nasledujúceho po uplynutí existujúceho prechodného obdobia.

                     (7)

                     Opatrenia stanovené v tomto nariadení sú v súlade so stanoviskom Európskeho výboru pre bankovníctvo,

               PRIJALA TOTO NARIADENIE:

            Článok 1
            Prechodné obdobie uvedené v článku 497 ods. 1 písm. b) bode iii) nariadenia (EÚ) č. 575/2013 sa predlžuje do 28. júna 2022.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 29. júna 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 176, 27.6.2013, s. 1.

            (2)  Nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (Ú. v. EÚ L 201, 27.7.2012, s. 1).


title: Vykonávacie nariadenie Komisie (EÚ) 2021/1044 z 22. júna 2021, ktorým sa udeľuje autorizácia Únie pre samostatný biocídny výrobok „Pesguard® Gel“ (Text s významom pre EHP)

text:
                  25.6.2021

                  SK

                  Úradný vestník Európskej únie

                  L 225/54

         VYKONÁVACIE NARIADENIE KOMISIE (EÚ) 2021/1044
         z 22. júna 2021,
         ktorým sa udeľuje autorizácia Únie pre samostatný biocídny výrobok „Pesguard® Gel“
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 44 ods. 5 prvý pododsek,
         keďže:

                     (1)

                     Spoločnosť Sumitomo Chemical Agro Europe SAS predložila 21. septembra 2016 v súlade s článkom 43 ods. 1 nariadenia (EÚ) č. 528/2012 žiadosť o autorizáciu samostatného biocídneho výrobku s názvom „Pesguard® Gel“, ktorý patrí medzi výrobky typu 18 opísané v prílohe V k uvedenému nariadeniu, a poskytla písomné potvrdenie o súhlase príslušného orgánu Holandska túto žiadosť vyhodnotiť. Žiadosť bola zaregistrovaná v registri pre biocídne výrobky pod číslom BC-HS027052-37.

                     (2)

                     „Pesguard® Gel“ obsahuje pyriproxyfén a klotianidín ako účinné látky, ktoré sú zaradené do zoznamu schválených účinných látok Únie podľa článku 9 ods. 2 nariadenia (EÚ) č. 528/2012.

                     (3)

                     Hodnotiaci príslušný orgán predložil 31. marca 2020 v súlade s článkom 44 ods. 1 nariadenia (EÚ) č. 528/2012 hodnotiacu správu a závery svojho hodnotenia Európskej chemickej agentúre (ďalej len „agentúra“).

                     (4)

                     Agentúra predložila Komisii 13. októbra 2020 stanovisko (2), návrh zhrnutia charakteristík biocídneho výrobku (SPC) „Pesguard® Gel“ a záverečnú hodnotiacu správu o tomto samostatnom biocídnom výrobku v súlade s článkom 44 ods. 3 nariadenia (EÚ) č. 528/2012.

                     (5)

                     Agentúra vo svojom stanovisku dospela k záveru, že „Pesguard® Gel“ je biocídny výrobok, pre ktorý možno udeliť autorizáciu Únie podľa článku 42 ods. 1 nariadenia (EÚ) č. 528/2012, a že pri súlade s návrhom zhrnutia charakteristík výrobku spĺňa podmienky uvedené v článku 19 ods. 1 uvedeného nariadenia.

                     (6)

                     Agentúra predložila Komisii 26. októbra 2020 návrh SPC vo všetkých úradných jazykoch Únie v súlade s článkom 44 ods. 4 nariadenia (EÚ) č. 528/2012.

                     (7)

                     Komisia súhlasí so stanoviskom agentúry, a preto sa domnieva, že je vhodné udeliť autorizáciu Únie pre „Pesguard® Gel“.

                     (8)

                     Zo stanoviska agentúry vyplýva, že v prípade neúčinných látok cis CTAC a dichlórmetán, ktoré „Pesguard® Gel“ obsahuje, nebolo v priebehu hodnotenia žiadosti možné dospieť k záveru, či dané látky spĺňajú vedecké kritériá na určenie vlastností narúšajúcich endokrinný systém v zmysle delegovaného nariadenia Komisie (EÚ) 2017/2100 (3). Preto by sa v prípade látok cis CTAC a dichlórmetán malo vykonať ďalšie preskúmanie. Ak sa dospeje k záveru, že sa cis CTAC alebo dichlórmetán alebo obidve látky považujú za látky s vlastnosťami narúšajúcimi endokrinný systém, Komisia zváži, či nezruší alebo nezmení autorizáciu Únie pre „Pesguard® Gel“ v súlade s článkom 48 nariadenia (EÚ) č. 528/2012.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            Spoločnosti Sumitomo Chemical Agro Europe SAS sa udeľuje autorizácia Únie s autorizačným číslom EU-0024951-0000 na sprístupnenie samostatného biocídneho výrobku „Pesguard® Gel“ na trhu a jeho používanie v súlade so zhrnutím charakteristík biocídneho výrobku stanoveným v prílohe.
            Autorizácia Únie je platná od 15. júla 2021 do 30. júna 2031.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 167, 27.6.2012, s. 1.

            (2)  ECHA opinion of 8 October 2020 on the Union authorisation of the biocidal product „Pesguard® Gel“ (ECHA/BPC/269/2020) [Stanovisko agentúry ECHA z 8. októbra 2020 k autorizácii Únie pre „Pesguard® Gel“ (ECHA/BPC/269/2020)], https://echa.europa.eu/it/opinions-on-union-authorisation.

            (3)  Delegované nariadenie Komisie (EÚ) 2017/2100 zo 4. septembra 2017, ktorým sa stanovujú vedecké kritériá určovania vlastností narúšajúcich endokrinný systém podľa nariadenia Európskeho parlamentu a Rady (EÚ) č. 528/2012 (Ú. v. EÚ L 301, 17.11.2017, s. 1).

            PRÍLOHA

               Zhrnutie charakteristík biocídneho výrobku

            Pesguard® Gel
            Výrobky typu 18 – Insekticídy, akaricídy a výrobky na ochranu proti iným článkonožcom (ochrana proti škodcom)
            Číslo autorizácie: EU-0024951-0000
            Číslo položky v R4BP: EU-0024951-0000
            1.   ADMINISTRATÍVNE INFORMÁCIE

            1.1.   Obchodný názov (názvy) výrobku

                        Obchodný názov

                        Pesguard® Gel

                  1.2.   Držiteľ autorizácie

                        Názov a adresa držiteľa autorizácie

                        Názov/Meno

                        Sumitomo Chemical Agro Europe SAS

                        Adresa

                        Parc d’ Affaires de Crécy 10A, rue de la Voie Lactée, 69370 Saint Didier au Mont d’Or, Francúzsko

                        Číslo autorizácie

                        EU-0024951-0000

                           Číslo položky v R4BP

                        EU-0024951-0000

                        Dátum autorizácie

                        15. júla 2021

                        Dátum skončenia platnosti autorizácie

                        30. júna 2031

                  1.3.   Výrobca (výrobcovia) výrobku

                        Názov výrobcu

                        McLaughlin Gormley King Company (MGK)

                        Adresa výrobcu

                        8810 10th Avenue North, MN 55427 Minneapolis Spojené štáty americké

                        Miesto výrobných priestorov

                        McLaughlin Gormley King Company, 4001  Peavey Road, MN 55318 Chaska Spojené štáty americké

                  1.4.   Výrobca(ovia) účinnej(ých) látky(látok)

                        Účinná látka

                        (E)-1-(2-chlór-1,3-tiazol-5-ylmetyl)-3-metyl-2-nitroguanidín (chlotianidín)

                        Názov výrobcu

                        Sumitomo Chemical Co. Ltd.

                        Adresa výrobcu

                        27-1, Shinkawa 2-chome, Chuo-ku, 104-8260 Tokyo Japonsko

                        Miesto výrobných priestorov

                        Sumitomo Chemical Company LTD, Oita Works, 2200, Tsurusaki, Oita City“ 870-0106 Oita Japonsko

                        Účinná látka

                        Pyriproxyfén

                        Názov výrobcu

                        Sumitomo Chemical Co. ltd.

                        Adresa výrobcu

                        27-1, Shinkawa 2-chome, Chuo-ku, 104-8260 Tokyo Japonsko

                        Miesto výrobných priestorov

                        Sumitomo Chemical Company LTD, Misawa Works, Aza-Sabishirotaira, Oaza-Misawa, Misawa“ 033-0022 Aomori Japonsko

                  2.   ZLOŽENIE A ÚPRAVA VÝROBKU

            2.1.   Kvalitatívne a kvantitatívne informácie o zložení výrobku

                        Bežný názov

                        Názov IUPAC

                        Funkcia

                        CAS

                        EC

                        Obsah (%)

                        (chlotianidín)

                        (E)-1-(2-chlór-1,3-tiazol-5-ylmetyl)-3-metyl-2-nitroguanidín

                        Účinná látka

                        210880-92-5

                        433-460-1

                        0,526

                        Pyriproxyfén

                        4-phenoxyphenyl (RS)-2-(2- pyridyloxy)propyl ether

                        Účinná látka

                        95737-68-1

                        429-800-1

                        0,515

                        Kyselina octová

                        Kyselina etánová

                        Iná ako účinná látka

                        64-19-7

                        200-580-7

                        0,3

                        Sorbát draselný

                        kálium (E,E)-hexa-2,4-dienoát

                        Iná ako účinná látka

                        24634-61-5

                        246-376-1

                        0,5

                  2.2.   Typ úpravy

            RB – Návnada (na priame použitie)
            3.   VÝSTRAŽNÉ A BEZPEČNOSTNÉ UPOZORNENIA

                        Výstražné upozornenia

                        Môže vyvolať alergickú kožnú reakciu.
                        Veľmi toxický pre vodné organizmy, s dlhodobými účinkami.

                        Bezpečnostné upozornenia

                        PRI KONTAKTE S POKOŽKOU:Umyte veľkým množstvom vody.
                        Ak sa prejaví podráždenie pokožky alebo sa vytvoria vyrážky:Vyhľadajte lekársku pomoc.
                        Noste ochranné rukavice.
                        Zabráňte uvoľneniu do životného prostredia.
                        Zneškodnite nádobu v súlade s platnými miestnymi nariadeniami
                        Zozbierajte uniknutý produkt.

                  4.   AUTORIZOVANÉ POUŽITE(IA)

            4.1.   Opis použitia

               Tabuľka 1. Použiť # 1 – Profesionálne použitie – návnada RTU

                        Typ výrobku

                        Výrobky typu 18 – Insekticídy, akaricídy a výrobky na ochranu proti iným článkonožcom

                        Kde je to relevantné, presný opis autorizovaného použitia

                        Insekticíd

                        Cieľové organizmy (vrátane vývojových štádií)

                        Vedecký názov: Blattella germanica
                        Bežný názov: Šváb nemecký
                        Vývojové štádium: nymfy
                        Vedecký názov: Blattella germanica
                        Bežný názov: Šváb nemecký
                        Vývojové štádium: dospelé jedince
                        Vedecký názov: Supella longipalpa
                        Bežný názov: Šváb hnedopásavý
                        Vývojové štádium: nymfy
                        Vedecký názov: Supella longipalpa
                        Bežný názov: Šváb hnedopásavý
                        Vývojové štádium: dospelé jedince
                        Vedecký názov: Blatta orientalis
                        Bežný názov: Šváb orientálny
                        Vývojové štádium: nymfy
                        Vedecký názov: Blatta orientalis
                        Bežný názov: Šváb orientálny
                        Vývojové štádium: dospelé jedince
                        Vedecký názov: Periplaneta americana
                        Bežný názov: Šváb americký
                        Vývojové štádium: nymfy
                        Vedecký názov: Periplaneta americana
                        Bežný názov: Šváb americký
                        Vývojové štádium: dospelé jedince

                        Oblasti použitia

                        Vnútorné
                        V štrbinách a prasklinách alebo na skrytých miestach neprístupných pre ľudí alebo domáce zvieratá: za chladničkami, skriňami a poličkami, pod kuchynskými zariadeniami, v elektrických ovládacích skrinkách, dutinách a v rozvodoch a pod kúpeľňovými inštaláciami atď.

                        Spôsoby) aplikácie

                        aplikácia návnady
                        Hotová (RTU) insekticídna gélová návnada na ničenie švábov vo verejných hygienických zariadeniach

                        Dávkovanie a frekvencia

                        Pesguard® Gel by sa mal nanášať vo forme niekoľkých bodov s priemerom približne 4 mm (každý bod s obsahom približne 0,032 g návnady).
                        V prípadoch silného zamorenia, kde sú prítomné väčšie druhy švábov (B. orientalis alebo P. americana), v oblastiach, ktoré sú mimoriadne zašpinené alebo znečistené, alebo kde nie je úplne možné odstrániť alternatívne zdroje potravy, by sa mala použiť vyššia aplikačná dávka (napr. 2 body namiesto 1 na m2 v prípade ľahkého zamorenia).

                                    •

                                    Ľahké zamorenie 1 – 2 (0,032 – 0,064 g) body na m2

                                    •

                                    Stredné zamorenie 3 – 6 (0,096 – 0,192 g) body na m2

                                    •

                                    Silné zamorenie 6 – 10 (0,192 – 0,320 g) body na m2

                              Maximálny počet aplikácií za rok je 11.

                        Kategória(ie) používateľov

                        Profesionálne

                        Veľkosti balenia a obalový materiál

                        30 g injekčná striekačka z polypropylénu (PP)
                        Skrutkovací vrchnák, polyetylén s vysokou hustotou (HDPE)

                  4.1.1.   Pokyny na používanie špecifické pre dané použitie

            Prečítajte si všeobecné pokyny na použitie
            4.1.2.   Opatrenia na zmiernenie rizika špecifické pre dané použitie

            Prečítajte si všeobecné pokyny na použitie
            4.1.3.   Kde je to špecifické pre použitie, údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia

            Prečítajte si všeobecné pokyny na použitie
            4.1.4.   Kde je to špecifické pre použitie, návod na bezpečné zneškodnenie výrobku a jeho obalu

            Prečítajte si všeobecné pokyny na použitie
            4.1.5.   Kde je to špecifické pre použitie, podmienky skladovania a trvanlivosť výrobku za bežných skladovacích podmienok

            Prečítajte si všeobecné pokyny na použitie
            5.   VŠEOBECNÉ POKYNY PRE POUŽITIE (1)

            5.1.   Pokyny na používanie

            Pred použitím si vždy prečítajte štítok alebo príbalovú informáciu a rešpektujte/dodržiavajte všetky uvedené pokyny.
            Kvapky návnady nevystavujte slnečnému žiareniu alebo teplu (napr. radiátor).
            Naplnený plastový zásobník s gélom Pesguard® je určený na použitie s dodávaným piestom alebo so špecifickým zariadením na aplikáciu návnad bežným v priemysle na boj proti škodcom. Pokyny na použitie aplikátora nájdete v pokynoch výrobcu.
            Vstreknite návnadu do štrbín a prasklín, prázdnych priestorov alebo na skryté miesta neprístupné pre ľudí alebo domáce zvieratá, kde môže hmyz žiť, kŕmiť sa a rozmnožovať. Takéto oblasti sú zvyčajne teplé/vlhké a tmavé (za chladničkami, skriňami a poličkami, pod kuchynskými spotrebičmi, v elektrických ovládacích skriniach, dutinách a v rozvodoch a pod kúpeľňovými inštaláciami atď.). Pred ošetrením sa odporúča kontrola alebo chytenie do pasce, aby sa potvrdilo zamorenie. Zaistite, aby sa odstránili všetky alternatívne zdroje potravy, a umiestnite návnady ako jednotlivé body na miestach aktivity švábov. Produkt by sa mal nanášať iba do oblastí neprístupných deťom a domácim zvieratám.
            Gél Pesguard® nenanášajte na miesta, kde sa dostane do styku s vodou alebo na miesta, ktoré sa bežne čistia. Šváby zvyčajne zahynú niekoľko hodín po jednotlivom skonzumovaní gélu Pesguard. V zamorených priestoroch budú mŕtve šváby zvyčajne viditeľné do 24 hodín po ošetrení.
            Odstráňte kryt z dýzy, dotknite sa vrchnej časti povrchu, ktorý sa má ošetriť, a zatlačte na piest. Po ukončení ošetrenia nasaďte uzáver na dávkovač.
            Návnada priľne na nemastné alebo nezaprášené povrchy a zostane vláčna a lákavá pre šváby, pokiaľ bude viditeľne prítomná.
            Ošetrená oblasť by sa mala vizuálne skontrolovať po 1–2 týždňoch. Ak bolo počiatočné zamorenie silné, môže byť potrebné druhé ošetrenie gélom Pesguard®, ak bolo prvé ošetrenie skonzumované a stále sú prítomné živé šváby.
            Druhá vizuálna kontrola umiestnenia návnady sa odporúča 2–4 týždne po počiatočnom ošetrení. Znovu aplikujte, keď už návnada nie je viditeľne prítomná, podľa úrovne zamorenia (ľahké, stredné alebo ťažké). Návnadu vymeňte skôr, ako je úplne skonzumovaná, aby sa šváby nevrátili.
            Ak je ošetrenie neúčinné, informujte držiteľa registrácie.
            Úniky a zvyšky obsahujúce produkt je potrebné odstrániť ako chemický odpad.
            Je potrebné postupovať opatrne, aby sa zabránilo usadeniu gélu na exponované povrchy. Ak sa gél dostane do kontaktu s exponovaným povrchom, odstráňte gél papierovou utierkou a oblasť očistite jednorazovými vlhkými utierkami.
            Počas následných návštev skontrolujte umiestnenia návnad a v prípade potreby ich znovu aplikujte.
            Návnadu neumiestňujte na miesta, ktoré sa bežne umývajú, pretože návnada sa odstráni umytím. Nepoužívajte tento produkt v elektrických zariadeniach ani na nich, kde existuje riziko úrazu elektrickým prúdom. Zabráňte kontaktu s textilom a odevmi, pretože návnada by mohla spôsobiť škvrny.
            5.2.   Opatrenia na zmiernenie rizika

            Počas fázy manipulácie s produktom používajte ochranné chemicky odolné rukavice (materiál rukavíc bude špecifikovaný držiteľom autorizácie v informácii o produkte).
            Nenanášajte návnadu v oblasti, kde boli použité repelentné insekticídy, bez dôkladného vyčistenia povrchu jednorazovou vlhkou utierkou. Po aplikácii návnady neaplikujte repelentné insekticídy.
            Neaplikujte priamo na jedlo, krmivo alebo nápoje, ani v ich blízkosti, alebo na povrchy alebo nástroje, ktoré budú pravdepodobne v priamom kontakte s jedlom, krmivom, nápojmi a zvieratami.
            Úniky a zvyšky obsahujúce produkt sa musia odstrániť ako chemický odpad.
            Gél nenanášajte na textílie alebo koberce, pretože by mohol znečistiť niektoré absorpčné materiály. Aby ste zabránili vzniku škvŕn, mali by ste exponovanú návnadu okamžite vyčistiť jednorazovými vlhkými utierkami.
            Čistiace prostriedky sa musia zlikvidovať ako pevný odpad.
            5.3.   Údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia

            Tento biocídny výrobok obsahuje klotianidín, ktorý je nebezpečný pre včely

               Pravdepodobné priame alebo nepriame účinky

            Pri použití podľa pokynov sa neočakávajú žiadne nepriaznivé účinky. Opis opatrení prvej pomoci
            Kontakt s pokožkou: Znečistený odev si ihneď vyzlečte a pokožku umyte mydlom a vodou. Ak podráždenie pretrváva aj po umytí, vyhľadajte lekársku pomoc. Kontakt s očami: Ak sa vyskytnú príznaky; opláchnite vodou. Vyberte kontaktné šošovky, ak sú nasadené a je možné ich ľahko odstrániť. Volajte TOXIKOLOGICKÉ CENTRUM alebo lekára.
            Požitie: Pri požití: Ak sa vyskytnú príznaky, zavolajte TOXIKOLOGICKÉ CENTRUM alebo lekára.
            Pri vdýchnutí: neuplatňuje sa.

               Najdôležitejšie príznaky a účinky, akútne aj oneskorené

            Oči: Môže spôsobiť dočasné podráždenie očí.

               Núdzové opatrenia na ochranu životného prostredia

            Zabráňte uvoľneniu produktu do životného prostredia.
            5.4.   Návod na bezpečné zneškodnenie výrobku a jeho obalu

            Na recykláciu odovzdajte len prázdne nádoby/obaly.
            Likvidácia tohto obalu by mala byť vždy v súlade s právnymi predpismi o zneškodňovaní odpadu a požiadavkami regionálnych miestnych orgánov.
            5.5.   Podmienky skladovania a trvanlivosť výrobku za bežných skladovacích podmienok

            Chráňte pred mrazom. Skladujte mimo priameho slnečného žiarenia.
            Čas použiteľnosti: 2 roky.
            6.   ĎALŠIE INFORMÁCIE

               (1)  Pokyny na používanie, opatrenia na zmiernenie rizík a ďalšie pokyny na používanie v tomto oddiele sú platné pre všetky autorizované použitia.


title: Vykonávacie nariadenie Komisie (EÚ) 2021/1045 z 24. júna 2021, ktorým sa schvaľuje di(decyl)di(metyl)amónium-chlorid ako účinná látka na použitie v biocídnych výrobkoch typu 3 a 4 (Text s významom pre EHP)

text:
                  25.6.2021

                  SK

                  Úradný vestník Európskej únie

                  L 225/62

         VYKONÁVACIE NARIADENIE KOMISIE (EÚ) 2021/1045
         z 24. júna 2021,
         ktorým sa schvaľuje di(decyl)di(metyl)amónium-chlorid ako účinná látka na použitie v biocídnych výrobkoch typu 3 a 4
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
         keďže:

                     (1)

                     Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na použitie v biocídnych výrobkoch. Tento zoznam zahŕňa aj didecyl(dimetyl)amónium-chlorid (DDAC), ktorý sa má na účely tohto nariadenia po jeho vyhodnotení premenovať na di(decyl)di(metyl)amónium-chlorid.

                     (2)

                     Di(decyl)di(metyl)amónium-chlorid bol hodnotený z hľadiska jeho používania v biocídnych výrobkoch typu 3 (biocídne výrobky veterinárnej hygieny) a typu 4 (dezinfekčné prostriedky pre oblasť potravín a krmív) vymedzených v prílohe V k smernici Európskeho parlamentu a Rady 98/8/ES (3), ktoré zodpovedajú výrobkom typu 3 a 4 (v danom poradí) vymedzeným v prílohe V k nariadeniu (EÚ) č. 528/2012.

                     (3)

                     Taliansko bolo určené ako spravodajský členský štát a jeho hodnotiaci príslušný orgán predložil 10. septembra 2012 Komisii hodnotiacu správu spolu so svojimi závermi.

                     (4)

                     V súlade s článkom 7 ods. 2 delegovaného nariadenia (EÚ) č. 1062/2014 prijal Výbor pre biocídne výrobky 6. októbra 2020 stanoviská Európskej chemickej agentúry (4) (ďalej len „agentúra“) a zohľadnil závery hodnotiaceho príslušného orgánu.

                     (5)

                     Na základe uvedených stanovísk možno predpokladať, že biocídne výrobky typu 3 a 4 s obsahom di(decyl)di(metyl)amónium-chloridu spĺňajú požiadavky stanovené v článku 5 ods. 1 písm. b), c) a d) smernice 98/8/ES, pokiaľ sú splnené určité špecifikácie a podmienky týkajúce sa ich použitia.

                     (6)

                     S prihliadnutím na stanoviská agentúry je vhodné schváliť di(decyl)di(metyl)amónium-chlorid ako účinnú látku na použitie v biocídnych výrobkoch typu 3 a 4, ak spĺňa určité špecifikácie a podmienky.

                     (7)

                     Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            Di(decyl)di(metyl)amónium-chlorid sa schvaľuje ako účinná látka na použitie v biocídnych výrobkoch typu 3 a 4, ak spĺňa špecifikácie a podmienky stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 167, 27.6.2012, s. 1.

            (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

            (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

            (4)  Stanoviská Výboru pre biocídne výrobky k žiadostiam o schválenie účinnej látky di(decyl)di(metyl)amónium-chlorid; typy výrobkov: 3 a 4; ECHA/BPC/265/2020 a ECHA/BPC/266/2020 prijaté 6. októbra 2020.

            PRÍLOHA

                        Bežný názov

                        Názov IUPAC
                        Identifikačné čísla

                        Minimálny stupeň čistoty účinnej látky  (1)

                        Dátum schválenia

                        Dátum skončenia platnosti schválenia

                        Typ výrobku

                        Osobitné podmienky

                        Di(decyl)di(metyl)amónium-chlorid

                        Názov IUPAC: N,N-di(decyl)-N,N-di(metyl)amónium-chlorid
                        Číslo EC: 230-525-2
                        Číslo CAS: 7173-51-5

                        Minimálna čistota hodnotenej účinnej látky: 908 g/kg (hmotnosť sušiny)

                        1. november 2022

                        31. október 2032

                        3

                        Biocídnym výrobkom sa autorizácia udeľuje v prípade splnenia týchto podmienok:

                                    a)

                                    V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                                    b)

                                    Vzhľadom na výsledok hodnotenia rizika v prípade posúdených použití sa v rámci hodnotenia výrobku musí venovať osobitná pozornosť:

                                                1.

                                                profesionálnym používateľom;

                                                2.

                                                sedimentu a pôde po dezinfekcii dopravných prostriedkov používaných na prepravu zvierat a dezinfekcii v liahňach po ošetrení vodnou hmlou.

                                    c)

                                    V prípade výrobkov, ktoré môžu viesť k rezíduám v potravinách či krmivách, sa musí overiť potreba stanoviť nové, resp. zmeniť existujúce maximálne hladiny rezíduí (MRL) v súlade s nariadením Európskeho parlamentu a Rady (ES) č. 470/2009  (2) alebo nariadením Európskeho parlamentu a Rady (ES) č. 396/2005  (3), pričom sa prijmú všetky vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                        4

                        Biocídnym výrobkom sa autorizácia udeľuje v prípade splnenia týchto podmienok:

                                    a)

                                    V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                                    b)

                                    Vzhľadom na výsledok hodnotenia rizika v prípade posúdených použití sa v rámci hodnotenia výrobku musí venovať osobitná pozornosť:

                                                1.

                                                profesionálnym používateľom;

                                                2.

                                                sedimentu a pôde po dezinfekcii na bitúnkoch a v mäsiarstvach.

                                    c)

                                    V prípade výrobkov, ktoré môžu viesť k rezíduám v potravinách či krmivách, sa musí overiť potreba stanoviť nové, resp. zmeniť existujúce MRL v súlade s nariadením (ES) č. 470/2009 alebo nariadením (ES) č. 396/2005, pričom sa prijmú všetky vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                                    d)

                                    Di(decyl)di(metyl)amónium-chlorid sa nesmie zaradiť k materiálom a predmetom určeným na styk s potravinami, ktoré spadajú do rozsahu pôsobnosti nariadenia Európskeho parlamentu a Rady (ES) č. 1935/2004  (4), s výnimkou prípadov, keď Komisia stanovila osobitné limity na migráciu di(decyl)di(metyl)amónium-chloridu do potravín alebo v súlade s uvedeným nariadením stanovila, že takéto limity nie sú potrebné.

               (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s vyhodnotenou účinnou látkou.

               (2)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

               (3)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).

               (4)  Nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (Ú. v. EÚ L 338, 13.11.2004, s. 4).


title: Vykonávacie nariadenie Komisie (EÚ) 2021/1046 z 23. júna 2021, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  25.6.2021

                  SK

                  Úradný vestník Európskej únie

                  L 225/66

         VYKONÁVACIE NARIADENIE KOMISIE (EÚ) 2021/1046
         z 23. júna 2021,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť a zohľadniť pritom rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. júna 2021

                  Za Komisiu

                  v mene predsedníčky

               Wolfgang BURTSCHER

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995, stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA

                     „PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod  (1)

                                 0207 14 10

                                 Mrazené vykostené kusy z hydiny druhu Gallus domesticus

                                 170,6
                                 154,9
                                 192,2

                                 45
                                 53
                                 34

                                 AR
                                 BR
                                 TH

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).“


title: Vykonávacie nariadenie Komisie (EÚ) 2021/1053 z 25. júna 2021, ktorým sa zrušujú konečné antidumpingové clá na dovoz určitých bezšvíkových rúr a rúrok zo železa alebo z ocele s pôvodom v Čínskej ľudovej republike uložené vykonávacím nariadením (EÚ) 2015/2272

text:
                  28.6.2021

                  SK

                  Úradný vestník Európskej únie

                  L 227/35

         VYKONÁVACIE NARIADENIE KOMISIE (EÚ) 2021/1053
         z 25. júna 2021,
         ktorým sa zrušujú konečné antidumpingové clá na dovoz určitých bezšvíkových rúr a rúrok zo železa alebo z ocele s pôvodom v Čínskej ľudovej republike uložené vykonávacím nariadením (EÚ) 2015/2272
         EURÓPSKA KOMISIA,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 14 ods. 1,
         keďže:

                     (1)

                     V nadväznosti na antidumpingové prešetrovanie v súlade s článkom 5 nariadenia Rady (ES) č. 1225/2009 (2) zo 6. októbra 2009 bolo podľa nariadenia Rady (ES) č. 926/2009 (3) na dovoz určitých bezšvíkových rúr a rúrok zo železa alebo z ocele s pôvodom v Čínskej ľudovej republike uložené konečné antidumpingové clo. Opatrenia mali formu valorického cla so sadzbami: 17,7 % v prípade spoločnosti Shandong Luxing Steel Pipe Co. Ltd.; 27,2 % v prípade ostatných spolupracujúcich spoločností a 39,2 % v prípade všetkých ostatných spoločností.

                     (2)

                     V nadväznosti na revízne prešetrovanie pred uplynutím platnosti v súlade s článkom 11 ods. 2 nariadenia (ES) č. 1225/2009 boli 8. decembra 2015 podľa vykonávacieho nariadenia Komisie (EÚ) 2015/2272 uložené konečné antidumpingové opatrenia na ďalších päť rokov (4).

                     (3)

                     Všeobecný súd 29. januára 2014 vo svojom rozsudku vo veci T-528/09 zrušil nariadenie (ES) č. 926/2009 v rozsahu, v akom sa týka vývozu výrobkov vyrobených spoločnosťou Hubei Xinyegang Steel Co. Ltd (ďalej len „Hubei“) (5). Rada sa proti tomuto rozsudku odvolala.

                     (4)

                     Súdny dvor Európskej únie rozsudkom zo 7. apríla 2016 v spojených veciach C-186/14 P a C-193/14 P potvrdil závery Všeobecného súdu a zrušenie opatrení v rozsahu, v akom sa týkajú vyvážajúceho výrobcu Hubei (6).

                     (5)

                     Platnosť antidumpingových opatrení uložených vykonávacím nariadením (EÚ) 2015/2272 uplynula 9. decembra 2020 (7).

                     (6)

                     Súdny dvor Európskej únie rozhodol 4. februára 2021 vo veci C-324/19 o návrhu na začatie prejudiciálneho konania podľa článku 267 ZFEÚ, ktorý podal Finanzgericht Hamburg, že nariadenie (ES) č. 926/2009 je neplatné (ďalej len „rozsudok“) (8).

                     (7)

                     Inštitúcie Únie sú podľa článku 266 Zmluvy o fungovaní Európskej únie povinné prijať nevyhnutné opatrenia, aby vyhoveli rozsudkom súdu.

                     (8)

                     Vo veci C-324/19 mal rozsudok za následok zrušenie platnosti pôvodných opatrení erga omnes a ex-tunc. To znamená, že rozsudok je uplatniteľný na všetky strany a nariadenie (ES) č. 926/2009 sa považuje za neplatné odo dňa nadobudnutia svojej účinnosti.

                     (9)

                     Keďže platnosť pôvodného opatrenia bola v roku 2015 predĺžená, rozsudok má zároveň nepriamy vplyv aj na nariadenie (EÚ) 2015/2272. Dôvodom toho je, že podľa judikatúry Súdneho dvora „predlžujúce nariadenie je neplatné v tom istom rozsahu ako konečné nariadenie“ (9). Navyše, v záujme súladu s pravidlom súbežnosti foriem sa vyžaduje, aby sa antidumpingové opatrenia uložené vykonávacím nariadením (EÚ) 2015/2272 zrušili nariadením Komisie (10).

                     (10)

                     V dôsledku rozsudku, ktorým sa nariadenie (ES) č. 926/2009 vyhlásilo za neplatné v plnom rozsahu, by sa mali ex tunc zrušiť aj antidumpingové clá uložené vykonávacím nariadením (EÚ) 2015/2272. V súlade s uplatniteľnými colnými predpismi môžu byť navyše všetky konečné clá zaplatené podľa vykonávacieho nariadenia (EÚ) 2015/2272 vrátené alebo odpustené. Konkrétne z toho vyplýva, že subjekt, ktorý zaplatil uvedené clá, môže spravidla požiadať o ich vrátenie, len pokiaľ neuplynula trojročná lehota stanovená na tento účel v článku 121 ods. 1 písm. a) Colného kódexu Únie (11). Skutočnosť, že nariadenie (ES) č. 926/2009 bolo vyhlásené za neplatné (a to aj s účinkom erga omnes), nepredstavuje nepredvídateľnú okolnosť ani vyššiu moc, ktoré by umožnili túto lehotu predĺžiť podľa článku 121 ods. 1 druhého pododseku Colného kódexu Únie (12).

                     (11)

                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 základného nariadenia,

               PRIJALA TOTO NARIADENIE:

            Článok 1

               1.   Antidumpingové clá na dovoz určitých bezšvíkových rúr a rúrok zo železa alebo z ocele s pôvodom v Čínskej ľudovej republike uložené vykonávacím nariadením (EÚ) 2015/2272 sa zrušujú od 9. decembra 2015.

               2.   Všetky konečné clá zaplatené podľa vykonávacieho nariadenia (EÚ) 2015/2272 sa vrátia alebo odpustia v súlade s platnými colnými predpismi.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 176, 30.6.2016, s. 21.

            (2)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51).

            (3)  Nariadenie Rady (ES) č. 926/2009 z 24. septembra 2009, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz určitých bezšvíkových rúr a rúrok zo železa alebo ocele s pôvodom v Čínskej ľudovej republike (Ú. v. EÚ L 262, 6.10.2009, s. 19).

            (4)  Vykonávacie nariadenie Komisie (EÚ) 2015/2272 zo 7. decembra 2015, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Rady (ES) č. 1225/2009 ukladá konečné antidumpingové clo na dovoz určitých bezšvíkových rúr a rúrok zo železa alebo ocele s pôvodom v Čínskej ľudovej republike (Ú. v. EÚ L 322, 8.12.2015, s. 21).

            (5)  Rozsudok z 29. januára 2014, Hubei Xinyegang Steel/Rada, T-528/09, EU:T:2014:35.

            (6)  Rozsudok zo 7. apríla 2016, ArcelorMittal Tubular Products Ostrava a. s. a i./Hubei Xinyegang Steel Co. Ltd a Rada Európskej únie/Hubei Xinyegang Steel Co. Ltd., spojené veci C-186/14 P a C-193/14 P.

            (7)  Ú. v. EÚ C 424, 8.12.2020, s. 32.

            (8)  Rozsudok Súdneho dvora zo 4. februára 2021, Eurocylinder systems AG/Hauptzollamt Hamburg-Stadt, C-324/19, EU:C:2021:94.

            (9)  Rozsudok Súdneho dvora zo 4. februára 2016 C & J Clark International Ltd/Commissioners for Her Majesty’s Revenue & Customs a Puma SE/Hauptzollamt Nürnberg, spojené veci C-659/13 a C-34/14, EU:C: 2016:74, body 175 až 177.

            (10)  Rozsudok Súdneho dvora z 18. októbra 2018, ArcelorMittal Tubular Products Ostrava a. s. a iní/Európska komisia, T-364/16, EU:T:2018:696.

            (11)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

            (12)  Pozri najmä rozsudok zo 4. februára 2016 C & J Clark International Ltd/Commissioners for Her Majesty’s Revenue & Customs a Puma SE/Hauptzollamt Nürnberg, spojené veci C-659/13 a C-34/14, EU:C:2016:74, body 186 – 194, rozsudok zo 14. júna 2012 Compagnie internationale pour la vente à distance (CIVAD) SA/Receveur des douanes de Roubaix a iní, C-533/10, EU:C:2012:347, body16 – 35, a rozsudok z 18. januára 2017 Wortmann KG Internationale Schuhproduktionen/Hauptzollamt Bielefeld, C-365/15, EU:C:2017:19, bod 34.


title: Vykonávacie nariadenie Komisie (EÚ) 2021/1063 z 28. júna 2021, ktorým sa schvaľuje (C12-16)-alkyl(benzyl)dimetylamónium-chlorid ako účinná látka na použitie v biocídnych výrobkoch typu 3 a 4 (Text s významom pre EHP)

text:
                  29.6.2021

                  SK

                  Úradný vestník Európskej únie

                  L 229/4

         VYKONÁVACIE NARIADENIE KOMISIE (EÚ) 2021/1063
         z 28. júna 2021,
         ktorým sa schvaľuje (C12-16)-alkyl(benzyl)dimetylamónium-chlorid ako účinná látka na použitie v biocídnych výrobkoch typu 3 a 4
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
         keďže:

                     (1)

                     Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na použitie v biocídnych výrobkoch. Tento zoznam zahŕňa aj alkyl (C12-16)benzyldimetylamónium-chlorid [ADBAC/BKC (C12 – C16)], ktorý sa má na účely tohto nariadenia po jeho vyhodnotení premenovať na (C12-16)-alkyl(benzyl)dimetylamónium-chlorid.

                     (2)

                     (C12-16)-alkyl(benzyl)dimetylamónium-chlorid bol hodnotený z hľadiska jeho používania v biocídnych výrobkoch typu 3 (biocídne výrobky veterinárnej hygieny) a typu 4 (dezinfekčné prostriedky pre oblasť potravín a krmív) vymedzených v prílohe V k smernici Európskeho parlamentu a Rady 98/8/ES (3), ktoré zodpovedajú výrobkom typu 3 a 4 (v danom poradí) vymedzeným v prílohe V k nariadeniu (EÚ) č. 528/2012.

                     (3)

                     Taliansko bolo určené ako spravodajský členský štát a jeho hodnotiaci príslušný orgán predložil 10. septembra 2012 Komisii hodnotiacu správu spolu so svojimi závermi.

                     (4)

                     V súlade s článkom 7 ods. 2 delegovaného nariadenia (EÚ) č. 1062/2014 prijal Výbor pre biocídne výrobky 6. októbra 2020 stanoviská Európskej chemickej agentúry (4) (ďalej len „agentúra“) a zohľadnil závery hodnotiaceho príslušného orgánu.

                     (5)

                     Na základe uvedených stanovísk možno predpokladať, že biocídne výrobky typu 3 a 4 s obsahom (C12-16)-alkyl(benzyl)dimetylamónium-chloridu spĺňajú požiadavky stanovené v článku 5 ods. 1 písm. b), c) a d) smernice 98/8/ES, pokiaľ sú splnené určité špecifikácie a podmienky týkajúce sa ich použitia.

                     (6)

                     S prihliadnutím na stanoviská agentúry je vhodné schváliť (C12-16)-alkyl(benzyl)dimetylamónium-chlorid ako účinnú látku na použitie v biocídnych výrobkoch typu 3 a 4, ak spĺňa určité špecifikácie a podmienky.

                     (7)

                     Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            (C12-16)-alkyl(benzyl)dimetylamónium-chlorid sa schvaľuje ako účinná látka na použitie v biocídnych výrobkoch typu 3 a 4, ak spĺňa špecifikácie a podmienky stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 167, 27.6.2012, s. 1.

            (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

            (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

            (4)  Stanoviská Výboru pre biocídne výrobky k žiadostiam o schválenie účinnej látky (C12-16)-alkyl(benzyl)dimetylamónium-chlorid; typy výrobkov: 3 a 4; ECHA/BPC/267/2020 a ECHA/BPC/268/2020 prijaté 6. októbra 2020.

            PRÍLOHA

                        Bežný názov

                        Názov IUPAC
                        Identifikačné čísla

                        Minimálny stupeň čistoty účinnej látky (1)

                        Dátum schválenia

                        Dátum skončenia platnosti schválenia

                        Typ výrobku

                        Osobitné podmienky

                        (C12-16)-alkyl(benzyl)dimetylamónium-chlorid

                        Názov IUPAC: –
                        Číslo EC: 270-325-2
                        Číslo CAS: 68424-85-1

                        Minimálna čistota hodnotenej účinnej látky: 972 g/kg (hmotnosť sušiny)

                        1. november 2022

                        31. október 2032

                        3

                        Biocídnym výrobkom sa autorizácia udeľuje v prípade splnenia týchto podmienok:

                                    a)

                                    V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                                    b)

                                    Vzhľadom na výsledok hodnotenia rizika v prípade posúdených použití sa v rámci hodnotenia výrobku musí venovať osobitná pozornosť:

                                                1.

                                                profesionálnym používateľom;

                                                2.

                                                sedimentu po dezinfekcii dopravných prostriedkov používaných na prepravu zvierat a dezinfekcii v liahňach po ošetrení vodnou hmlou;

                                                3.

                                                pôde po dezinfekcii vozidiel používaných na prepravu zvierat, dezinfekcii obuvi a dezinfekcii v liahňach po ošetrení vodnou hmlou.

                                    c)

                                    V prípade výrobkov, ktoré môžu viesť k rezíduám v potravinách či krmivách, sa musí overiť potreba stanoviť nové, resp. zmeniť existujúce maximálne hladiny rezíduí (MRL) v súlade s nariadením Európskeho parlamentu a Rady (ES) č. 470/2009 (2)alebo nariadením Európskeho parlamentu a Rady (ES) č. 396/2005 (3), pričom sa prijmú vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                        4

                        Biocídnym výrobkom sa autorizácia udeľuje v prípade splnenia týchto podmienok:

                                    a)

                                    V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                                    b)

                                    Vzhľadom na výsledok hodnotenia rizika v prípade posúdených použití sa v rámci hodnotenia výrobku musí venovať osobitná pozornosť:

                                                1.

                                                profesionálnym používateľom;

                                                2.

                                                sedimentu a pôde po dezinfekcii na bitúnkoch a v mäsiarstvach.

                                    c)

                                    V prípade výrobkov, ktoré môžu viesť k rezíduám v potravinách či krmivách, sa musí overiť potreba stanoviť nové, resp. zmeniť existujúce MRL v súlade s nariadením (ES) č. 470/2009 alebo nariadením (ES) č. 396/2005, pričom sa prijmú všetky vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL.

                                    d)

                                    (C12-16)-alkyl(benzyl)dimetylamónium-chlorid sa nesmie zaradiť k materiálom a predmetom určeným na styk s potravinami, ktoré spadajú do rozsahu pôsobnosti nariadenia Európskeho parlamentu a Rady (ES) č. 1935/2004 (4), s výnimkou prípadov, keď Komisia stanovila osobitné limity na migráciu (C12-16)-alkyl(benzyl)dimetylamónium-chloridu do potravín alebo v súlade s uvedeným nariadením stanovila, že takéto limity nie sú potrebné.

               (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s vyhodnotenou účinnou látkou.

               (2)  Nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (Ú. v. EÚ L 152, 16.6.2009, s. 11).

               (3)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).

               (4)  Nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (Ú. v. EÚ L 338, 13.11.2004, s. 4).


title: Vykonávacie nariadenie Komisie (EÚ) 2021/1064 z 28. júna 2021, ktorým sa mení vykonávacie nariadenie (EÚ) 2021/520, pokiaľ ide o konfiguráciu identifikačného kódu vysledovateľnosti určitých držaných suchozemských zvierat pre Spojené kráľovstvo, pokiaľ ide o Severné Írsko (Text s významom pre EHP)

text:
                  29.6.2021

                  SK

                  Úradný vestník Európskej únie

                  L 229/8

         VYKONÁVACIE NARIADENIE KOMISIE (EÚ) 2021/1064
         z 28. júna 2021,
         ktorým sa mení vykonávacie nariadenie (EÚ) 2021/520, pokiaľ ide o konfiguráciu identifikačného kódu vysledovateľnosti určitých držaných suchozemských zvierat pre Spojené kráľovstvo, pokiaľ ide o Severné Írsko
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 120 ods. 1 a článok 120 ods. 2 písm. c), d) a f),
         keďže:

                     (1)

                     Nariadením (EÚ) 2016/429 sa stanovujú pravidlá prevencie a kontroly chorôb zvierat, ktoré sa môžu prenášať na zvieratá alebo na ľudí. V časti IV hlave I kapitolách 1 a 2 uvedeného nariadenia sa stanovujú pravidlá týkajúce sa zariadení, ktoré držia suchozemské zvieratá, a liahní a vysledovateľnosti určitých držaných suchozemských zvierat a násadových vajec v rámci Únie. Nariadením (EÚ) 2016/429 sa Komisia zároveň splnomocňuje prijímať prostredníctvom delegovaných aktov pravidlá na doplnenie určitých nepodstatných prvkov uvedeného nariadenia.

                     (2)

                     Delegovaným nariadením Komisie (EÚ) 2019/2035 (2) sa dopĺňa nariadenie (EÚ) 2016/429 o pravidlá týkajúce sa registrovaných a schválených zariadení pre držané suchozemské zvieratá a násadové vajcia a doplňujúce pravidlá týkajúce sa vysledovateľnosti určitých držaných suchozemských zvierat a násadových vajec. Časť III uvedeného delegovaného nariadenia obsahuje pravidlá vysledovateľnosti držaných suchozemských zvierat, a konkrétne v časti III, hlavy I a II sa stanovujú pravidlá vysledovateľnosti držaného hovädzieho dobytka, oviec a kôz.

                     (3)

                     S cieľom zabezpečiť v Únii jednotné uplatňovanie pravidiel vysledovateľnosti stanovených v nariadení (EÚ) 2016/429 a v delegovanom nariadení (EÚ) 2019/2035, sa vykonávacie pravidlá týkajúce sa vysledovateľnosti určitých držaných suchozemských zvierat stanovujú vo vykonávacom nariadení Komisie (EÚ) 2021/520 (3).

                     (4)

                     V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu sa po ukončení prechodného obdobia stanoveného v dohode o vystúpení na Spojené kráľovstvo a v ňom, pokiaľ ide o Severné Írsko, uplatňuje nariadenie (EÚ) 2016/429, ako aj akty Komisie, ktoré sú na ňom založené. Pravidlá stanovené vo vykonávacom nariadení (EÚ) 2021/520 sa preto uplatňujú na Spojené kráľovstvo, pokiaľ ide o Severné Írsko. V záujme zrozumiteľnosti je vhodné odkázať na dohodu o vystúpení v článku 1 uvedeného vykonávacieho nariadenia.

                     (5)

                     Okrem toho sú v článku 12 písm. a) vykonávacieho nariadenia (EÚ) 2021/520 stanovené pravidlá konfigurácie identifikačného kódu držaného hovädzieho dobytka, oviec, kôz, zvierat čeľade ťavovité a jeleňovité. Prvý prvok identifikačného kódu je kód krajiny členského štátu, v ktorom bol na zvieratá po prvýkrát aplikovaný prostriedok identifikácie, buď vo formáte dvojpísmenového kódu v súlade s Medzinárodnou organizáciou pre normalizáciu (ISO) 3166-1 alpha-2, s výnimkou Grécka, pre ktoré sa používa dvojpísmenový kód „EL“ alebo trojciferného kódu krajiny v súlade s normou ISO 3166-1 numeric. Keďže v normách ISO uvedených v článku 12 nariadenia (EÚ) 2021/520 neexistujú pre Spojené kráľovstvo, pokiaľ ide o Severné Írsko žiadne podoblasti, uvedené nariadenie by sa malo zmeniť tak, aby sa v ňom stanovilo, ktorý kód krajiny by mal byť prvým prvkom identifikačného kódu držaného hovädzieho dobytka, oviec, kôz, zvierat čeľade ťavovité a jeleňovité identifikovaných v uvedenom regióne Spojeného kráľovstva.

                     (6)

                     V prílohe I k vykonávaciemu nariadeniu Komisie (EÚ) 2020/1470 (4) je uvedená nomenklatúra krajín a území pre európsku štatistiku medzinárodného obchodu s tovarom a stanovuje sa v nej, že „XI“ je dvojpísmenový kód, ktorý sa používa vtedy, ak je potrebné odlíšiť Spojené kráľovstvo, pokiaľ ide o Severné Írsko, v súlade s podmienkami stanovenými v príslušných predpisoch Únie. Tento kód by sa preto mal uviesť v článku 12 písm. a) bode i) vykonávacieho nariadenia (EÚ) 2021/520 pre Spojené kráľovstvo, pokiaľ ide o Severné Írsko.

                     (7)

                     Okrem toho zodpovedajúci trojciferný kód nebol vymedzený na použitie v prípade, keď je potrebné rozlíšiť Spojené kráľovstvo, pokiaľ ide o Severné Írsko. Trojciferný kód „899“ nie je v norme ISO 3166-1 numeric pridelený. Na tento kód by sa preto malo odkazovať v článku 12 písm. a) bode ii) vykonávacieho nariadenia (EÚ) 2021/520 pre Spojené kráľovstvo, pokiaľ ide o Severné Írsko.

                     (8)

                     Vykonávacie nariadenie (EÚ) 2021/520 by sa preto malo zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Vykonávacie nariadenie (EÚ) 2021/520 sa mení takto:

                        1.

                        V článku 1 sa úvodná veta nahrádza takto:
                        „Týmto nariadením sa stanovujú pravidlá (*1) týkajúce sa:

                           (*1)  V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na členské štáty alebo na Úniu zahŕňajú na účely tohto nariadenia Spojené kráľovstvo, pokiaľ ide o Severné Írsko.“"

                        2.

                        V článku 12 sa písmeno a) nahrádza takto:

                                    „a)

                                    prvým prvkom identifikačného kódu musí byť kód krajiny členského štátu, v ktorom bol na zvieratá po prvýkrát aplikovaný prostriedok identifikácie, buď vo formáte:

                                                i)

                                                dvojpísmenového kódu v súlade s normou ISO 3166-1 alfa-2, s výnimkou Grécka, pre ktoré sa používa dvojpísmenový kód „EL“, a Spojeného kráľovstva, pokiaľ ide o Severné Írsko, pre ktoré sa používa dvojpísmenový kód „XI“; alebo

                                                ii)

                                                trojciferného kódu krajiny v súlade s normou ISO 3166-1 numeric, s výnimkou Spojeného kráľovstva, pokiaľ ide o Severné Írsko, pre ktoré sa používa kód „899“.“

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 84, 31.3.2016, s. 1.

            (2)  Delegované nariadenie Komisie (EÚ) 2019/2035 z 28. júna 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení, ktoré držia suchozemské zvieratá, a liahní a vysledovateľnosti určitých držaných suchozemských zvierat a násadových vajec (Ú. v. EÚ L 314, 5.12.2019, s. 115).

            (3)  Vykonávacie nariadenie Komisie (EÚ) 2021/520 z 24. marca 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/429, pokiaľ ide o vysledovateľnosť určitých držaných suchozemských zvierat (Ú. v. EÚ L 104, 25.3.2021, s. 39).

            (4)  Vykonávacie nariadenie Komisie (EÚ) 2020/1470 z 12. októbra 2020 o nomenklatúre krajín a území pre európsku štatistiku medzinárodného obchodu s tovarom a o geografickom členení pre iné podnikové štatistiky (Ú. v. EÚ L 334, 13.10.2020, s. 2).


title: Vykonávacie nariadenie Komisie (EÚ) 2021/1071 z 29. júna 2021, ktorým sa mení vykonávacie nariadenie (EÚ) 2021/442 a vykonávacie nariadenie (EÚ) 2021/521 v súvislosti s mechanizmom, podľa ktorého sa vývoz určitých výrobkov podmieňuje predložením vývozného povolenia

text:
                  30.6.2021

                  SK

                  Úradný vestník Európskej únie

                  L 230/28

         VYKONÁVACIE NARIADENIE KOMISIE (EÚ) 2021/1071
         z 29. júna 2021,
         ktorým sa mení vykonávacie nariadenie (EÚ) 2021/442 a vykonávacie nariadenie (EÚ) 2021/521 v súvislosti s mechanizmom, podľa ktorého sa vývoz určitých výrobkov podmieňuje predložením vývozného povolenia
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/479 z 11. marca 2015 o spoločných pravidlách pre vývozy (1), a najmä na jeho článok 6,
         keďže:

                     (1)

                     Komisia prijala 30. januára 2021 vykonávacie nariadenie (EÚ) 2021/111 (2), ktorým sa vývoz vakcín proti ochoreniu COVID-19, ako aj aktívnych látok vrátane bánk materských buniek a pracovných buniek používaných na výrobu týchto vakcín podmieňuje predložením vývozného povolenia podľa článku 5 nariadenia (EÚ) 2015/479, na obdobie šiestich týždňov. Komisia následne 12. marca 2021 prijala vykonávacie nariadenie (EÚ) 2021/442 (3), ktorým sa vývoz tých istých výrobkov podmieňuje vývozným povolením podľa článku 6 nariadenia (EÚ) 2015/479 až do 30. júna 2021.

                     (2)

                     Komisia 24. marca 2021 prijala vykonávacie nariadenie (EÚ) 2021/521 (4), ktorým sa ako dodatočný faktor pri zvažovaní udelenia vývozného povolenia zavádza potreba posúdiť, či takéto povolenie neohrozuje v Únii bezpečnosť dodávok tovaru, na ktorý sa vzťahuje nariadenie (EÚ) 2021/442. Tým istým nariadením Komisia rozhodla o dočasnom pozastavení výnimky z rozsahu pôsobnosti nariadenia (EÚ) 2021/442 pre určité krajiny.

                     (3)

                     Vykonávacie nariadenie Komisie (EÚ) 2021/521 bolo prijaté podľa článku 5 nariadenia (EÚ) 2015/479 a uplatňovalo sa počas šiestich týždňov. Vykonávacím nariadením Komisie (EÚ) 2021/734 (5) bola následne platnosť opatrení zavedených uvedeným nariadením predĺžená do 30. júna 2021.

                     (4)

                     Výrobná kapacita vakcín v Únii sa medzitým zvýšila, čo viedlo k nárastu dodávok dávok vakcín proti ochoreniu COVID-19 v Únii. Urýchlilo to aj očkovaciu kampaň v Únii.

                     (5)

                     Očkovacia kampaň však stále prebieha a situácia je naďalej neistá, najmä v súvislosti s objavením sa nových variantov vírusu spôsobujúceho ochorenie COVID-19. Naďalej je preto potrebná transparentnosť, pokiaľ ide o dodávky na vývoz a dodania v rámci Únie.

                     (6)

                     Pretrváva aj riziko, že vývoz by ohrozil buď plnenie predbežných kúpnych zmlúv medzi Úniou a výrobcami vakcín, alebo bezpečnosť dodávok vakcín proti ochoreniu COVID-19 a ich účinných látok v Únii.

                     (7)

                     Opatrenia zavedené vykonávacím nariadením (EÚ) 2021/442 a vykonávacím nariadením (EÚ) 2021/521 by sa preto mali naďalej uplatňovať do 30. septembra 2021. Uvedené nariadenia by sa preto mali zodpovedajúcim spôsobom zmeniť.

                     (8)

                     Opatrenia stanovené v tomto nariadení sú v súlade so stanoviskom výboru zriadeného článkom 3 ods. 1 nariadenia (EÚ) 2015/479,

               PRIJALA TOTO NARIADENIE:

            Článok 1
            V článku 4 vykonávacieho nariadenia (EÚ) 2021/442 sa druhý odsek nahrádza takto:

               „Uplatňuje sa do 30. septembra 2021.“

            Článok 2
            V článku 3 vykonávacieho nariadenia (EÚ) 2021/521 sa druhý odsek nahrádza takto:

               „Uplatňuje sa do 30. septembra 2021.“

            Článok 3
            Toto nariadenie nadobúda účinnosť 1. júla 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. júna 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 83, 27.3.2015, s. 34.

            (2)  Vykonávacie nariadenie Komisie (EÚ) 2021/111 z 29. januára 2021, ktorým sa vývoz určitých výrobkov podmieňuje predložením vývozného povolenia (Ú. v. EÚ L 31 I, 30.1.2021, s. 1).

            (3)  Vykonávacie nariadenie Komisie (EÚ) 2021/442 z 11. marca 2021, ktorým sa vývoz určitých výrobkov podmieňuje predložením vývozného povolenia (Ú. v. EÚ L 85, 12.3.2021, s. 190).

            (4)  Vykonávacie nariadenie Komisie (EÚ) 2021/521 z 24. marca 2021, ktorým sa stanovujú osobitné úpravy mechanizmu, podľa ktorého sa vývoz určitých výrobkov podmieňuje predložením vývozného povolenia (Ú. v. EÚ L 104, 25.3.2021, s. 52).

            (5)  Vykonávacie nariadenie Komisie (EÚ) 2021/734 z 5. mája 2021, ktorým sa mení vykonávacie nariadenie Komisie (EÚ) 2021/521, ktorým sa stanovujú osobitné úpravy mechanizmu, podľa ktorého sa vývoz určitých výrobkov podmieňuje predložením vývozného povolenia (Ú. v. EÚ L 158, 6.5.2021, s. 13).